ai4bharat/Pralekha huggingface dataset:
प्रधानमंत्री कार्यालय
प्रधानमंत्री श्री नरेन्द्र मोदी और ऑस्ट्रेलिया के प्रधानमंत्री माननीय स्कॉट मॉरिसन ने भारत - ऑस्ट्रेलिया दूसरा वर्चुअल शिखर सम्मेलन का आयोजन किया
प्रधानमंत्री श्री नरेन्द्र मोदी और ऑस्ट्रेलिया के प्रधानमंत्री माननीय स्कॉट मॉरिसन ने आज भारत-ऑस्ट्रेलिया दूसरा वर्चुअल शिखर सम्मेलन का आयोजन किया। इस शिखर सम्मेलन के दौरान उन्होंने दोनों देशों के बीच बहुआयामी संबंधों की समीक्षा की और क्षेत्रीय एवं वैश्विक विकास के बारे में विचारों का आदान-प्रदान किया।
शिखर सम्मेलन की शुरुआत में, प्रधानमंत्री श्री मोदी ने न्यू साउथ वेल्स और क्वींसलैंड में भीषण बाढ़ के कारण हुई तबाही और इसके परिणामस्वरूप हुई जानमाल की क्षति पर अपनी संवेदना व्यक्त की।
दोनों नेताओं ने जून 2020 में पहले वर्चुअल शिखर सम्मेलन के दौरान स्थापित व्यापक रणनीतिक साझेदारी के तहत हुई प्रगति पर संतोष व्यक्त किया। प्रधानमंत्री श्री मोदी ने आपसी संबंधों के बढ़ते हुए दायरे पर संतोष व्यक्त किया। संबंधों के इस बढ़ते हुए दायरे में अब व्यापार एवं निवेश, रक्षा एवं सुरक्षा, शिक्षा एवं नवाचार, विज्ञान एवं प्रौद्योगिकी, महत्वपूर्ण खनिजों, जल प्रबंधन, नवीन एवं नवीकरणीय ऊर्जा प्रौद्योगिकी, कोविड-19 से संबंधित अनुसंधान आदि जैसे विविध क्षेत्रों को शामिल किया गया है।
प्रधानमंत्री मोदी ने माननीय स्कॉट मॉरिसन को 29 प्राचीन कलाकृतियों को भारत को लौटाने की विशेष पहल के लिए धन्यवाद दिया। इन कलाकृतियों में सदियों पुरानी मूर्तियां, चित्रकला एवं तस्वीरें शामिल हैं, जिनमें से कई 9वीं-10वीं शताब्दी की हैं और उनका संबंध भारत के विभिन्न हिस्सों से है। इन कलाकृतियों में 12वीं सदी के चोल कांस्य, राजस्थान की 11वीं-12वीं सदी की जैन मूर्तियां, गुजरात की 12वीं-13वीं सदी की बलुआ पत्थर से निर्मित देवी महिषासुरमर्दिनी, 18वीं-19वीं सदी की चित्रकारी और शुरुआती दौर की जिलेटिन चांदी की तस्वीरें शामिल हैं।
प्रधानमंत्री मोदी ने कोविड-19 महामारी के दौरान ऑस्ट्रेलिया में भारतीय छात्रों सहित भारतीय समुदाय की देखभाल करने के लिए प्रधानमंत्री मॉरिसन को धन्यवाद दिया।
दोनों नेताओं ने साझे मूल्यों और समान हितों वाले सहयोगी लोकतंत्र के रूप में दोनों देशों के बीच बढ़ते रणनीतिक जुड़ाव की भी सराहना की, जिसमें एक स्वतंत्र, खुला, समावेशी और समृद्ध भारत – प्रशांत क्षेत्र शामिल है।
इस अवसर पर गहन व्यापक रणनीतिक साझेदारी के विभिन्न पहलुओं को शामिल करते हुए एक संयुक्त वक्तव्य जारी किया गया। दोनों पक्ष व्यापक रणनीतिक साझेदारी के तहत दोनों प्रधानमंत्रियों के बीच वार्षिक शिखर बैठक आयोजित करने पर भी सहमत हुए और इस प्रकार द्विपक्षीय संबंधों में एक विशेष आयाम जुड़ गया।
वाणिज्य एवं उद्योग मंत्रालय
भारतीय व्यापार सेवा  अधिकारियों के सम्मेलन "मंथन 1.0" का केवड़िया में आयोजन
वाणिज्य सचिव ने आईटीएस अधिकारियों से अंतरराष्ट्रीय व्यापार के विशिष्ट क्षेत्रों में विशेषज्ञता हासिल करने का आग्रह किया
भारत से निर्यात को बढ़ावा देने के लिए क्षेत्र और राज्यवार रणनीति पर सम्मेलन में हुआ विचार मंथन
भारतीय व्यापार सेवा अधिकारियों का पहला सम्मेलन "मंथन 1.0" गुजरात के केवड़िया में आयोजित किया गया। इस सम्मेलन का आयोजन भविष्य की विदेश व्यापार नीति  पर विचार-मंथन करने और भारत से निर्यात को बढ़ावा देने के लिए क्षेत्रवार और राज्यवार निर्यात रणनीति तैयार करने के लिए किया गया था। अधिकारियों ने एफ़टीपी योजनाओं को और अधिक कुशल बनाने और किसी भी कार्यान्वयन के मुद्दों का समाधान निकालने के तरीकों पर भी चर्चा की। सम्मेलन में भारतीय व्यापार सेवा के 75 से अधिक अधिकारियों ने भाग लिया।
वाणिज्य सचिव श्री सुनील बर्थवाल ने प्रतिनिधियों को संबोधित करते हुए इस पहल की सराहना करते हुए कहा कि इस तरह के विचार-मंथन सत्र नियमित रूप से आयोजित किए जाने चाहिए। उन्होंने अंतर्राष्ट्रीय व्यापार के विशिष्ट क्षेत्र में विशेषज्ञता के महत्व पर जोर दिया। उन्होंने किसी भी विभाग के लिए संस्थागत स्मृति के महत्व को रेखांकित किया और व्यापार सेवा अधिकारियों से विशेषज्ञता और वाणिज्य विभाग के लिए अधिक प्रभावी संसाधन बनने का आग्रह किया। उन्होंने एफटीए वार्ता, उद्योग विचार-विमर्श और नीति निर्माण में कैडर की मजबूत भागीदारी की योजना पर भी प्रकाश डाला।
इससे पहले, विदेश व्यापार महानिदेशक  ने अधिकारियों से बात करते हुए एक अधिकारी के विकास के लिए निरंतर सीखने और परिश्रम के महत्व पर जोर दिया। उन्होंने विशिष्ट बाजारों के उद्देश्य से क्षेत्रवार रणनीति तैयार करने के महत्व पर भी विचार-विमर्श किया। डीजीएफटी ने उभरते अंतर्राष्ट्रीय व्यापार परिदृश्य को समझने के लिए नवीनतम व्यापार विश्लेषण साधनों के उपयोग के महत्व पर जोर दिया। उन्होंने बताया कि आने वाले वर्षों में क्षेत्र-वार और राज्य-वार निर्यात प्रोत्साहन रणनीतियों पर अधिक ध्यान देने की आवश्यकता है ताकि 2030 तक माल में 1 ट्रिलियन अमरीकी डालर का निर्यात और सेवाओं के निर्यात में 1 ट्रिलियन अमरीकी डालर का निर्यात किया जा सके।
भारतीय व्यापार सेवा के अधिकारियों को हाल ही में 10 क्षेत्र विशिष्ट समूहों में विभाजित किया गया है जो उद्योग के विशिष्ट क्षेत्रों पर ध्यान केंद्रित करते हैं, जिसमें माल, परियोजनाएं और सेवाएं शामिल हैं। विशेषज्ञ, उद्योगपतियों और निर्यात प्रोत्साहन परिषदों के सहयोग से क्षेत्र विशेष रणनीति विकसित करने के लिए दलों के रूप में काम कर रही हैं। इसके अलावा, आईटीएस अधिकारियों को राज्यों के लिए विशिष्ट निर्यात प्रोत्साहन रणनीतियों के निर्माण पर ध्यान केंद्रित करने और उनसे जुड़ी बाधाओं और चुनौतियों को समझने के लिए विभिन्न राज्यों की भी जिम्मेदारी सौंपी गयी है। सम्मेलन में ऐसी ही एक टीम द्वारा फार्मा और रसायन क्षेत्रों पर एक क्षेत्रवार निर्यात प्रस्तुति दी गई।
वैश्विक व्यापार संवर्धन संगठन  पर भी एक प्रस्तुति दी गई। बीसीजी कंसल्टेंसी की रिपोर्ट में जीटीपीओ वाणिज्य विभाग में सुधार के लिए एक प्रमुख सिफारिश की गई है। आईटीएस अधिकारियों ने जीटीपीओ प्रस्ताव पर विचार-विमर्श किया और सिफारिश को और बेहतर बनाने पर भी विचार प्रस्तुत किए। देश में भावी निर्यात प्रोत्साहन पहलों में महत्वपूर्ण जीटीपीओ के महत्वपूर्ण भूमिका निभाने की उम्मीद है। प्रस्तावित निकाय को प्रमुख पदों पर आईटीएस अधिकारियों द्वारा संचालित किया जाएगा।
कौशल विकास एवं उद्यमिता मंत्रालय
श्री राजीव चंद्रशेखर ने संकल्प परियोजना के तहत कोहिमा में उद्यमिता विकास केंद्र का उद्घाटन किया
इलेक्ट्रॉनिक्स और सूचना प्रौद्योगिकी तथा कौशल विकास और उद्यमिता राज्य मंत्री श्री राजीव चंद्रशेखर ने आज सरकारी औद्योगिक प्रशिक्षण संस्थान- आईटीआई कोहिमा का दौरा किया।
अपनी यात्रा के दौरान श्री चंद्रशेखर ने सरकारी आईटीआई कोहिमा कॉम्प्लेक्स में उद्यमिता विकास केंद्र का उद्घाटन किया, जिसका निर्माण नगालैंड सरकार के रोजगार कौशल विकास एवं उद्यमिता विभाग तथा आईआईई गुवाहाटी के सहयोग से किया गया है। उद्यमिता विकास केंद्र की स्थापना भारत सरकार के कौशल विकास और उद्यमिता मंत्रालय की संकल्प परियोजना के तहत की गई थी।
श्री चंद्रशेखर ने सचल कौशल मोरंग का भी निरीक्षण किया, जो भारत सरकार के कौशल विकास और उद्यमिता मंत्रालय की संकल्प परियोजना के तहत ग्रामीण युवाओं की कौशल आवश्यकताओं को पूरा करने के लिए स्थापित की गई एक प्रशिक्षण कार्यशाला है।
केंद्रीय मंत्री ने राजकीय आईटीआई कोहिमा परिसर में पौधारोपण किया। उन्होंने शिल्पकार प्रशिक्षण योजना 2020 के लिए अखिल भारतीय व्यापार परीक्षा में नगालैंड राज्य में पहली रैंक हासिल करने के लिए श्री सेंटीबेंड़ेंग जमीर को भी सम्मानित किया।
प्रधानमंत्री कार्यालय
प्रधानमंत्री ने पुरुषों की ग्रीको-रोमन कुश्ती के 87 किलोग्राम भार वर्ग की स्पर्धा में कांस्य पदक जीतने पर सुनील कुमार की जीत पर खुशी जताई
प्रधानमंत्री श्री नरेन्द्र मोदी ने एशियाई खेलों में पुरुषों की ग्रीको-रोमन कुश्ती के 87 किलोग्राम भार वर्ग की स्पर्धा में कांस्य पदक जीतने पर सुनील कुमार की जीत की सराहना की।
प्रधानमंत्री ने एक्स पर पोस्ट किया;
“पुरुषों की ग्रीको-रोमन कुश्ती के 87 किलोग्राम भार वर्ग की स्पर्धा में कांस्य पदक जीतने पर सुनील कुमार को हार्दिक बधाई! यह एक उल्लेखनीय उपलब्धि है। उनके आगामी प्रयासों के लिए मेरी शुभकामनाएं।”
सूचना और प्रसारण मंत्रालय
आकाशवाणी संगीत सम्मेलन को अब भारत रत्न पंडित भीमसेन जोशी आकाशवाणी संगीत सम्मेलन कहा जाएगा
प्रतिष्ठित आकाशवाणी संगीत समारोह को भारत रत्न पंडित भीमसेन जोशी का नाम दिया गया है। अब इसे भारत रत्न पंडित भीमसेन जोशी आकाशवाणी संगीत सम्मेलन कहा जाएगा।
केंद्रीय सूचना एवं प्रसारण मंत्री श्री प्रकाश जावड़ेकर ने आज पुणे  में आयोजित पंडित भीमसेन जोशी शताब्दी स्मारक समारोह में इसकी घोषणा की।
अपने नियमित संगीत प्रसारणों के अलावा, आकाशवाणी संगीत सम्मेलन के आयोजन से ऑल इंडिया रेडियो ने अपने शास्त्रीय संगीत के श्रोताओं का प्यार प्राप्त किया है। इस सम्मेलन में देशभर के प्रसिद्ध कालाकार अपनी प्रस्तुति देते हैं।
इस अवसर पर श्री प्रकाश जावड़ेकर ने कहा, “दूरदर्शन और ऑल इंडिया रेडियो ने पंडित भीमसेन जोशी के विशाल संगीत खजाने के दरवाजे को आम जनता के लिए खोल दिया है। ये रिकॉर्डिंग अब यूट्यूब पर उपलब्ध हैं। इसके अलावा सूचना एवं प्रसारण मंत्रालय इन्हें देशभर के बड़े दर्शक वर्ग तक इन्हें पहुंचाने का प्रयास कर रहा है।”
केंद्रीय मंत्री ने आगे बताया, “संगीत के कई रूप हैं और इसमें हमें प्रेरित करने की शक्ति है। पंडित भीमसेन जोशी के आशीर्वाद की वजह से आर्य संगीत प्रसारक मंडल बिना किसी विराम के 67 वर्षों तक काम कर सका। पंडित जी सभी के प्रिय थे। जिस तरह उन्होंने विदेशों के आयोजनों में प्रदर्शन किया, उसी तरह जीवन के सभी स्तर के लोगों के लिए किया।”
पंडित भीमसेन जोशी को साल 2009 में भारत रत्न पुरस्कार से सम्मानित किया गया था।
पंडित भीमसेन जोशी का जन्म 4 फरवरी, 1922 को कर्नाटक के धारवाड़ स्थित गडग में हुआ था। पुणे उनकी कर्मभूमि थी, जहां उन्होंने गायन के ख्याल रूप के बतौर प्रमुख प्रतिपादक प्रसिद्धि प्राप्त की। इसके अलावा उन्हें भक्ति संगीत- भजन और अभंगों के उनके लोकप्रिय गायन के लिए भी ख्याति मिली।
इस अवसर पर वरिष्ठ नेता शरद पवार और श्री विनय सहस्रबुद्धे भी उपस्थित थे।
वहीं इस मौके पर पंडित जोशी के शिष्य उपेंद्र भट और आनंद भाटे ने प्रदर्शन किया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 198.01 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 7.18 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,98,01,11,075
|
|
शेष टीके
|
|
7,18,16,770
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 198.01 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 7.18 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सूचना और प्रसारण मंत्रालय
118 नए कम्युनिटी रेडियो स्टेशन स्थापित किए जायेंगे
केंद्रीय सूचना और प्रसारण मंत्री श्री प्रकाश जावड़ेकर ने आज घोषणा की कि 118 नए कम्युनिटी रेडियो स्टेशन स्थापित किए जाने की प्रक्रिया में हैं।
जिन आवेदनकर्ताओं को कम्युनिटी रेडियो स्टेशन स्थापित करने के लिए आशय पत्र दिये गए हैं उस सूची में 16 वाम उग्रवाद प्रभावित जिले, 6 वाम उग्रवाद से सबसे अधिक प्रभावित जिले, 25 तटीय जिले 17 आकांक्षापूर्ण जिले, पूर्वोत्तर के 3 जिले तथा जम्मू और कश्मीर के 2 जिले शामिल हैं। एनजीओ, शैक्षणिक संस्थानों- निजी और सार्वजनिक दोनों, और कृषि विज्ञान केंद्रों से प्राप्त आवेदनों को मंजूरी दी गई है। उम्मीद है कि ये कम्युनिटी रेडियो स्टेशन अगले 6 महीने में काम करने लगेंगे।
कम्युनिटी रेडियो स्टेशन अंतिम मील तक सरकार की पहुंच बढ़ाने के लिए एक संचार चैनल है। देश के प्रत्येक जिले तक कम्युनिटी रेडियो नेटवर्क का विस्तार सुनिश्चित करने के लिए योजनाएं बनाई गई हैं।
कम्युनिटी रेडियो स्टेशनों की संक्षिप्त पृष्ठभूमि
कम्युनिटी रेडियो छोटे  एफएम रेडियो स्टेशन हैं, जिनका कवरेज दायरा क्षेत्र की भौगोलिक स्थिति के अनुसार करीब 10-15 किलोमीटर है। कम्युनिटी रेडियो स्टेशन कृषि संबंधी जानकारी, जन कल्याण के लिए सरकार की योजनाओं, मौसम की भविष्यवाणी आदि के प्रसार में महत्वपूर्ण भूमिका निभाता है। कम्युनिटी रेडियो स्टेशन अपने कार्यक्रमों में से कम से कम 50 प्रतिशत कार्यक्रम स्थानीय स्तर पर बनाता है, जहां तक संभव हो यह स्थानीय भाषाओं अथवा बोलियों में होते हैं। देश भर में 260 से अधिक कम्युनिटी रेडियो स्टेशन स्थानीय बोलियों सहित विभिन्न भाषाओं में प्रसारण कर रहे हैं, इसने समुदाय के वंचित लोगों को एक मंच प्रदान किया है, जहां लोगों की आवाज सुनी जा सके और उन्हें अपने विचार व्यक्त करने का अवसर मिले।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 182.23 करोड़ से अधिक खुराक दी जा चुकी हैं
- भारत में फिलहाल 22,427 सक्रिय मामले
- सक्रिय मामले वर्तमान में 0.05 प्रतिशत
- संक्रमण से मुक्त होने की दर 98.75 प्रतिशत
- बीते 24 घंटे में 2,531 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,24,75,588 हुई
- बीते 24 घंटे में देश में 1,938 नये मामले दर्ज किये गए
- दैनिक पॉजिटिविटी दर 0.29 प्रतिशत
- साप्ताहिक पॉजिटिविटी दर 0.35 प्रतिशत
- अब तक कुल 78.49 करोड़ जांच की गयी; बीते 24 घंटे में 6,61,954 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
मंत्रिमण्डल
मंत्रिमंडल को भारत और सऊदी अरब के बीच आवास के क्षेत्र में सहयोग पर आधारित समझौते के बारे में अवगत कराया गया
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को भारत और सऊदी अरब के बीच आवास के क्षेत्र में सहयोग पर आधारित समझौते के बारे में अवगत कराया गया। इस सहमति पत्र पर फरवरी 2019 में हस्ताक्षर किए गए थे।
इस सहमति पत्र से दोनों देशों में किफायती/निम्न आय आवास सहित आवास के क्षेत्र में तकनीकी सहयोग को बढ़ावा मिलेगा, आवास तथा आधारभूत परियोजनाओं के क्षेत्र से जुड़े अधिकारियों और कंपनियों की भागीदारी बढ़ेगी। इससे विकास के क्षेत्र में जानकारी और अनुभव को साझा करने, आधुनिक निर्माण तकनीकों के हस्तांतरण और आवास विकास के क्षेत्र में अनुसंधान एवं विकास को बढ़ावा देने में मदद मिलेगी।
आरकेमीणा/एसकेएस/एसके –
(Visitor Counter : 124
प्रधानमंत्री कार्यालय
प्रधानमंत्री, राष्ट्रमंडल खेल 2018 के पदक विजेता टेबल टेनिस खिलाडि़यों से मिले
प्रधानमंत्री नरेन्द्र मोदी आज राष्ट्रमंडल खेल 2018 के पदक विजेता टेबल टेनिस खिलाडि़यों से मिले। इन पदक विजेताओं ने संसद भवन में प्रधानमंत्री से मुलाकात की।
प्रधानमंत्री ने अंतरराष्ट्रीय क्षेत्र में अनुकरणीय प्रदर्शन के लिए पदक विजेताओं को बधाई दी। उन्होंने कहा कि उनके प्रदर्शन ने पूरे देश को गौरवान्वित किया है।
प्रधान मंत्री ने यह माना कि भारत के छोटे शहरों में भी खेल प्रतिभाएं उभर रही हैं। उन्होंने ऐसी प्रतिभाओं को लगातार पोषित करने की आवश्यकता पर बल दिया।
इस अवसर पर पेट्रोलियम और प्राकृतिक गैस मंत्री श्री धर्मेन्द्र प्रधान तथा खेल और युवा मामलों के मंत्री  राज्यवर्धन राठौर भी उपस्थित थे।
आर्थिक मामलों की मंत्रिमण्डलीय समिति 
वर्ष 2021-22  के लिए फॉस्फेटिक और पोटैसिक  उर्वरकों के लिए पोषक तत्व आधारित सब्सिडी  दरों को कैबिनेट ने मंजूरी दी
रबी 2021-22 के लिए 28,655 करोड़ रुपये की निवल सब्सिडी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने वर्ष 2021-22  के लिए पीएंडके उर्वरकों के लिए पोषक तत्व आधारित सब्सिडी दरों के निर्धारण के लिए उर्वरक विभाग के प्रस्ताव को मंजूरी दे दी है। पोषक तत्व आधारित सब्सिडी  के लिए अनुमोदित दरें निम्नानुसार होंगी:
|
|
प्रति किलोग्राम सब्सिडी दर 
|
|
एन 
|
|
पी 
|
|
के 
|
|
एस 
|
|
18.789
|
|
45.323
|
|
10.116
|
|
2.374
 रोलओवर की कुल राशि 28,602 करोड़ रुपये होगी।
 5,716 करोड़ रुपये की संभावित अतिरिक्त लागत पर डीएपी पर अतिरिक्त सब्सिडी के लिए विशेष एकमुश्त पैकेज।
 837 करोड़ रुपये की अस्थायी लागत पर तीन सबसे अधिक खपत वाले एनपीके ग्रेड अर्थात एनपीके 10-26-26, एनपीके 20-20-0-13 और एनपीके 12-32-16 पर अतिरिक्त सब्सिडी के लिए विशेष एकमुश्त पैकेज। कुल आवश्यक सब्सिडी 35,115 करोड़ रुपये होगी।
सीसीईए ने एनबीएस योजना के तहत गुड़  से प्राप्त पोटाश को शामिल करने को भी मंजूरी दी।
वित्तीय प्रभाव:
बचत घटाकर रबी 2021-22 के लिए आवश्यक निवल सब्सिडी 28,655 करोड़ रुपये होगी।
लाभ:
यह रबी सीजन 2021-22 के दौरान उर्वरकों की रियायती/सस्ती कीमतों पर किसानों को सभी पीएंडके उर्वरकों की सुगम उपलब्धता को सक्षम करेगा और वर्तमान सब्सिडी स्तरों को जारी रखते हुए और डीएपी तथा सर्वाधिक खपत वाले तीन एनपीके ग्रेड के लिए अतिरिक्त सब्सिडी के विशेष पैकेज देकर कृषि क्षेत्र का समर्थन करेगा।
यह डी-अमोनियम फॉस्फेट  पर 438 रुपये प्रति बैग और एनपीके 10-26-26, एनपीके 20-20-0-13 और एनपीके 12-32-16 पर 100 रुपये प्रति बैग का लाभ देगा ताकि किसानों के लिए इन उर्वरकों की कीमतें सस्ती बनी रहें।
कार्यान्वयन रणनीति और लक्ष्य:
पीएंडके उर्वरकों पर सब्सिडी सीसीईए द्वारा अनुमोदित एनबीएस दरों के आधार पर प्रदान की जाएगी ताकि किसानों को इन उर्वरकों की सस्ती कीमतों पर आसानी से उपलब्धता सुनिश्चित हो सके।
पृष्ठभूमि:
सरकार उर्वरक निर्माताओं/आयातकों के माध्यम से किसानों को रियायती कीमतों पर यूरिया और 24 ग्रेड पीएंडके उर्वरक उपलब्ध करा रही है। पीएंडके उर्वरकों पर सब्सिडी एनबीएस योजना द्वारा 01 अप्रैल 2010 से नियंत्रित की जा रही है। अपने किसान हितैषी दृष्टिकोण के अनुसार, सरकार किसानों को सस्ती कीमतों पर पीएंडके उर्वरकों की उपलब्धता सुनिश्चित करने के लिए प्रतिबद्ध है। उर्वरक कंपनियों को उपरोक्त दरों के अनुसार सब्सिडी जारी की जाएगी ताकि वे किसानों को सस्ती कीमत पर उर्वरक उपलब्ध करा सकें।
विद्युत मंत्रालय
कैबिनेट ने 850 मेगावाट की रतले पनबिजली परियोजना के लिए 5281.94 करोड़ रुपये के निवेश प्रस्ताव को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने केंद्र शासित प्रदेश जम्मू-कश्मीर के किश्तवाड़ जिले में चिनाब नदी पर स्थित 850 मेगावाट की रतले पनबिजली  परियोजना के लिए 5281.94 करोड़ रुपये के निवेश को अपनी मंजूरी दे दी है। यह निवेश राष्ट्रीय जल विद्युत निगम  और जम्मू-कश्मीर राज्य विद्युत विकास निगम लिमिटेड  की क्रमशः 51% और 49% हिस्सेदारी वाली एक नई संयुक्त उद्यम कंपनी  द्वारा किया जाएगा।
मुख्य विशेषताएं
भारत सरकार भी रतले एचई परियोजना  के निर्माण के लिए गठित की जाने वाली संयुक्त उद्यम कंपनी में जेकेएसपीडीसी के इक्विटी योगदान के लिए 776.44 करोड़ रुपये का अनुदान प्रदान करके केंद्र शासित प्रदेश जम्मू-कश्मीर को आवश्यक सहयोग दे रही है। एनएचपीसी अपने आंतरिक संसाधनों से 808.14 करोड़ रुपये की अपनी इक्विटी का निवेश करेगी। रतले पनबिजली परियोजना को 60 माह की अवधि के भीतर चालू किया जाएगा। इस परियोजना से उत्पन्न बिजली दरअसल ग्रिड को संतुलन प्रदान करने में मदद करेगी और इसके साथ ही इससे बिजली आपूर्ति की स्थिति में सुधार होगा।
कार्यान्वयन रणनीति
परियोजना को व्यवहार्य या लाभप्रद बनाने के लिए केंद्र शासित प्रदेश जम्मू-कश्मीर की सरकार इस परियोजना के चालू होने के बाद 10 साल तक जल उपयोग शुल्क लगाने से छूट देगी, जीएसटी  में राज्य की हिस्सेदारी की प्रतिपूर्ति करेगी, और केंद्र शासित प्रदेश जम्मू-कश्मीर को मिलने वाली मुफ्त बिजली में न्यूनीकरन तरीके से छूट देगी, अर्थात केंद्र शासित प्रदेश जम्मू-कश्मीर को मिलने वाली मुफ्त बिजली इस परियोजना के चालू होने के बाद पहले साल में 1% होगी और प्रति वर्ष 1% की दर से बढ़कर 12वें साल में 12% हो जाएगी।
उद्देश्य
इस परियोजना की निर्माण संबंधी गतिविधियों के परिणामस्वरूप लगभग 4000 व्यक्तियों को प्रत्यक्ष एवं अप्रत्यक्ष रूप से रोजगार मिलेगा और इसके साथ ही यह परियोजना केंद्र शासित प्रदेश जम्मू-कश्मीर के समग्र सामाजिक-आर्थिक विकास में अहम योगदान देगी। इसके अलावा, केंद्र शासित प्रदेश जम्मू-कश्मीर 5289 करोड़ रुपये की मुफ्त बिजली पाने के साथ-साथ 40 वर्षों के परियोजना जीवन चक्र के दौरान रतले पनबिजली परियोजना से 9581 करोड़ रुपये के जल उपयोग शुल्क के माध्यम से लाभान्वित होगा।
रक्षा मंत्रालय
पूर्वी नौसेना कमान में गणतंत्र दिवस परेड आयोजित की गई
73वें गणतंत्र दिवस के अवसर पर 26 जनवरी, 2022 को आईएनएस सरकार के पूर्वी नौसेना कमान  परेड ग्राउंड में समारोहपूर्वक एक परेड आयोजित की गई। ईएनसी के फ्लैग ऑफिसर कमांडिंग-इन-चीफ वाइस एडमिरल बिस्वजीत दासगुप्ता एवीएसएम, वाईएसएम, वीएसएम, ने सलामी ली और 50 सैनिकों के दल का निरीक्षण किया। बाद में उन्होंने सभी जहाजों, पनडुब्बियों और प्रतिष्ठानों से लिए गए नौसैनिक कार्मिकों की प्लाटून की समीक्षा की। ईएनसी के एनएम चीफ वाइस एडमिरल संजय वात्स्यायन, एवीएसएम, परेड के संचालन अधिकारी थे, जिसमें विशाखापत्तनम के सभी जहाजों, पनडुब्बियों और प्रतिष्ठानों के सभी फ्लैग ऑफिसर, कमांडिंग ऑफिसर शामिल थे। समारोह के दौरान कोविड से संबंधित सभी मानदंडों और प्रोटोकॉल का पालन किया गया।
परेड के दौरान नौसेना अलंकरण समारोह भी आयोजित किया गया। वाइस एडमिरल दासगुप्ता ने नवीन कुमार लीडिंग सीमैन  को अदम्य साहस, विशिष्ट वीरता और कर्तव्य की पुकार से आगे बढ़कर बहादुरी का प्रदर्शन करने के लिए नौ सेना पदक  प्रदान किया, जिसके परिणामस्वरूप कश्मीर में दो कट्टर आतंकवादियों का सफाया हुआ। कमांडिंग इन चीफ ने ने उनतीस वर्षों से अधिक समय तक नौसेना में समग्र योगदान के लिए कमोडोर राहुल विलास गोखले को नौ सेना पदक  भी प्रदान किया। लेफ्टिनेंट कमांडर तुषार बहल  को एम्बेडेड प्रौद्योगिकियों के क्षेत्र में उत्कृष्ट प्रयुक्त अनुसंधान के लिए लेफ्टिनेंट वीके जैन मेमोरियल अवार्ड प्रदान किया गया और एसएवीएल हरानंद पीओए  को नौसेना वायु संचालन में उड़ान सुरक्षा को बढ़ावा देने के लिए कैप्टन रवि धीर मेमोरियल गोल्ड मेडल प्रदान किया गया। कमांडिंग इन चीफ ने नेवल डॉकयार्ड, विशाखापत्तनम और आईएनएस जलाश्व को उनके उत्कृष्ट प्रदर्शन के लिए वर्ष 2020 के लिए यूनिट प्रशस्ति भी प्रदान किए।
परेड में कार्मिकों को संबोधित करते हुए, कमांडर-इन-चीफ ने सभी नौसेना कार्मिकों, रक्षा असैनिकों और उनके परिवारों को गणतंत्र दिवस की बधाई दी। उन्होंने गणतंत्र दिवस के महत्व पर जोर दिया और बताया कि जब हम अपने मौलिक अधिकारों के बारे में अच्छी तरह जानते हैं, तो संविधान में निहित मौलिक कर्तव्यों को जानना और उनका पालन करना भी उतना ही महत्वपूर्ण है।
वाइस एडमिरल दासगुप्ता ने सभी को महामारी की तीसरी लहर के दौरान व्यक्तिगत स्वच्छता बनाए रखने, सामाजिक दूरी बनाए रखने और मास्क पहनने के उचित व्यवहार का निरंतर पालन करने का आह्वान किया।
कमांडिंग इन चीफ ने कहा कि 21 फरवरी को राष्ट्रपति की फ्लीट रिव्यू और 26 फरवरी से 04 मार्च तक विशाखापत्तनम में बहुपक्षीय नौसेना अभ्यास - मिलन की मेजबानी के लिए तैयारी की जा रही है, उन्होंने सभी से दोनों आयोजनों की सफलता के लिए लगन से काम करने का आग्रह किया। इन कार्यक्रमों में राष्ट्रपति, प्रधानमंत्री, राज्यपाल और आंध्र प्रदेश के मुख्यमंत्री, रक्षा मंत्री और बड़ी संख्या में केंद्रीय तथा राज्य के मंत्री/सांसद/विधायक सहित बड़ी संख्या में गणमान्य व्यक्ति शामिल होंगे।
कमांडिंग इन चीफ ने सभी पुरस्कार विजेताओं और उनके परिवारों को बधाई देते हुए अपने संबोधन का समापन किया। परेड के सभी कार्मिकों और मेहमानों द्वारा राष्ट्रगान गाकर समारोह का समापन किया गया।
विज्ञान एवं प्रौद्योगिकी मंत्रालय
कोरोनल मास इजेक्शन के बीच पारस्परिक क्रिया उनकी उत्पति में महत्वपूर्ण भूमिका निभाती है
खगोलविदों की एक टीम ने पाया है कि दो अलग-अलग कोरोनल मास इजेक्शन  में दो ग्रहों के बीच माध्यम में पारस्परिक क्रिया पृथ्वी की तरफ बढ़ते हुए उनकी उत्पति में महत्वपूर्ण भूमिका निभाते हैं। कोरोनल मास इजेक्शन  और फ्लेयर्स हमारे सौरमंडल की सबसे बड़ी विस्फोट घटना हैं। फ्लेयर्स को सौर वातावरण में अचानक प्रलयंकारी ढंग से ऊर्जा रिलीज होने वाली घटना के तौर पर जाना जाता है। ज्वाला विस्फोट के समय कुछ ही मिनटों में भारी मात्रा में ऊर्जा निकलती है। सौर ज्वाला के सफल विस्फोट के बाद, हम उसी क्षेत्र से सीएमई को देख सकते हैं, जो तब बाहर की ओर सफर करता है। जब ऐसा सीएमई पृथ्वी से टकराता है, तो वह उपग्रहों को नुकसान पहुंचा सकता है और साथ ही हमारी संचार प्रणालियों में व्यवधान पैदा कर सकता है। इसलिए, हाल के वर्षों में सीएमई उत्पति की भविष्यवाणी करना महत्वपूर्ण हो गया है।
विज्ञान एवं प्रौद्योगिकी विभाग, भारत सरकार का स्वायत्त संस्थान भारतीय खगोल भौतिकी संस्थान के शोधकर्ताओं और उनके सहयोगियों ने 02 मई, 2013 और 16 फरवरी, 2014 को दो ऐसे सीएमई देखे जो सूर्य पर एक गोलाकार रिबन संरचना से उत्पन्न हुए और वायुमंडलीय इमेजिंग असेंबली  के डेटा के साथ उनका अनुसरण किया।
उन्होंने लार्ज एंगल और स्पेक्ट्रोमेट्रिक कोरोनोग्राफ , सोलर टेरेस्ट्रियल रिलेशंस ऑब्जर्वेटरी , और एम्स कोरोनोग्राफ एक्सपेरिमेंट  प्रयोगशाला के पर्यवेक्षणों के डेटा का उपयोग किया। यह शोध पत्र हाल ही में ’रिसर्च इन एस्ट्रोनॉमी एंड एस्ट्रोफिजिक्स/आईओपी’ में प्रकाशित हुआ है।
वैज्ञानिकों ने पाया कि सौर डिस्क में सीएमई का स्थान एक महत्वपूर्ण कारक है जो कोरोना में इसके प्रक्षेप पथ और अंतर-ग्रहीय माध्यम में परवर्ती उत्पति को तय करता है। इसके अलावा, यह विस्फोट स्रोत क्षेत्र से अत्यधिक विचलित है। मुख्य विस्फोट के बाद, सीएमई का एक बड़ा हिस्सा सूर्य के उत्तर-पूर्व दिशा की ओर बढ़ गया। अंत में, सीएमई का केवल एक छोटा सा हिस्सा पृथ्वी की ओर प्रसारित होता है। ऐसा प्रतीत होता है कि यह प्रस्फुटित सीएमई सूर्य के निकट पिछले दो सीएमई के साथ पारस्परिक क्रिया कर रहा है। इस पारस्परिक क्रिया के कारण काफी संभव है कि इस सीएमई अपनी ऊर्जा का एक बड़ा हिस्सा खो दिया होगा। उनके विश्लेषण से पता चलता है कि यह सीएमई अंतर-ग्रहीय क्षेत्र में बिखर गया। एक निश्चित दूरी की यात्रा के बाद, यह सीएमई अंतर-ग्रहीय सीएमई, या आईसीएमई से जुड़ा, सौर पवन के साथ मिल गया।
शोध-पत्र के मुख्य लेखक सैयद इब्राहिम ने कहा,’’हमारे अध्ययन से पता चलता है कि सीएमई विक्षेपण और सीएमई-सीएमई पारस्परिक क्रिया दो ग्रहों के बीच के माध्यम में प्रसार को प्रभावित करने वाले प्रमुख कारण थे। हम भविष्य में सर्कुलर रिबन इरप्टिव फ्लेयर्स की एक शृंखला के सीएमई अवलोकनों का विश्लेषण करने की योजना बना रहे हैं।’’
प्रकाशन लिंक: DOI: https://iopscience.iop.org/article/10.1088/1674-4527/21/12/318/meta विस्तृत जानकारी के लिए सैयद इब्राहिम से  पर संपर्क किया जा सकता है।
चित्र- 1 सौर ज्वाला और कोरोनल मास इजेक्शन विस्फोट 2 मई 2013 को सौर डिस्क पर देखा गया।  मैग्नेटोग्राम बिंब, केंद्रीय सकारात्मक ध्रुवीयता  एक गोलाकार प्रकार के नकारात्मक चुंबकीय ध्रुवता  क्षेत्र से घिरा हुआ है जिसे है डैश युक्त सफेद वृत्त द्वारा दर्शाया गया है।  सनस्पॉट  और डी) बहु-तरंग दैध्र्य अवलोकन  मेष एच-अल्फा अवलोकन।